Trans-Kalahari Corridor

Trans-Kalahari Corridor ke tsela e tona e e tshetsweng sekonotere e e amanyang Walvis Bay le Windhoek kwa Namibia le Pretoria kwa Gauteng Aforika Borwa, e feta ka Botswana. Go aga tsela e go lopile madi a a ka nnang kana ka di milione di le makgolo a robabobedi le masome a matlhano a di dolara tsa Namibia, e ne ya bulwa semmuso ka ngwaga wa 1998."Trans-Kalahari Corridor".Walvis Bay Corridor Group. Retrieved 3 June 2012Tjitemisa,Kuzeeko.(16 February 2017)."Trans-Kalahari railway line on track".Lela.Archived from the original on 22 June 2017.

Tsela e e akaretsa diporo tse pedi;santlha se tswa  kwa Walvis Bay go ya bokgala jwa Gobabis kwa Namibia, le go tswa Johannesburg go ya bokgala jwa toropo ya Lobatse kwa Botswana. Dipuisanyo di sale di tshwarwa ka ngwaga wa 2010 mabapi le go lomaganya diporo tse pedi tse. Tumalano gareng ga mafatshe a mabedi a e ne ya bewa monwana ka ngwaga wa 2014, mme se se padisitswe ke itsholelo."The Trans-Kalahari Railway Line Project is not viable".(26 October 2016).Mmegi Online.Archived from the original on 28 October 2016.

Tsela ya Maputo e lomaganya Gauteng le Maputo kwa Mozambique. Ditsela tse ka bobedi jwa tsone di dira makopanelo gare ga Walvis Bay kwa lewatleng la Atlantic le Maputo kwa lewatleng la Indian, makopanelo a itsege e le tsela ya ditlhabololo ya Walvis Bay-Botswana-Gauteng-Maputo.Guy Arnold.(2000)."The New South Africa".Palgrave Macmillan.2000.p 188.ISBN 9780312235178.

 Tsela 
Tsela ya Walvis Bay-Windhoek-Lobatse-Pretoria-Maputo ke tsela ya bo masome a mane mo mafaratlhatlheng a ditsela a Southern African Development Community.

Tsela e e simolola kwa toropong ya Coastal ya Walvis Bay, e leba kwa bokone kwa tsela ya B2 e e yang Swakopmund e lebang kwa botlhabatsatsi. E leba kwa botlhabatsatsi fa e tswa kwa Swakopmund, e feta ka Karibib, e ya toropong ya Okahandja (sekgala sa dikilomitara di le makgolo a mabedi le masome a ferabongwe), ko e tla bong e goroga kwa e kopanelang teng le tsela ya B1. Kwa makopanelong a, tsela ya B2  e ya felela go simologe ya B1 go ya borwa. Lefelo lotlhe go tswa kwa Walvis Bay go ya Okahandja e tlhakanetswe le ya Walvis bay-Ndola-Lumubashi.

Go tswa Okahandja e leba borwa mo tseleng ya A1 dikilomitara di le masome a supa kwa toropokgolo ya Namibia ebong Windhoek kwa e kopanelang teng le ya B6. Kwa makopanelong a, tsela e e nna ya B6 go ya botlhaba. Go tswa Okahandja go ya Windhoek e kopanetse le ya Tripoli-Cape Town.

Go tswa Windhoek, tsela e e leba botlhaba e le B6 dikilomitara di le makgolo a mararo,lesome le botlhano go ralala Gobabis go ya molelwaneng wa toropo ya Buitepos, kwa e kgabaganyang molelwane go ya botlhaba go tsena kwa Botswana ele tsela ya A2. Go tswa kwa Buitepos, tsela e e leba borwa botlhaba ele tsela ya A2 dikilomitara di le makgolo a supa le masome a matlhano go ralala Jwaneng go ya molelwaneng wa Lobatse, tsela e e kgabaganya molelwane wa setshaba e lebile botlhaba go tsena ka lefatshe la Aforika Borwa e le tsela ya N4.

Go tswa Skilpadshek tsela e leba botlhaba e le tsela ya N4 dikilomitara di le makgolo a mabedi le masome a ferabobedi le botlhano go ralala Rustenburg go ya Tshwane toropokgolo ya Aforika Borwa kwa tsela ya Trans-Kalahai e felela teng kwa marakanelong le ya N1. Tsela ya N4 e tswelela kwa botlhaba go tswa Tshwane go goroga kwa molelwaneng wa Mozambique kwa Komatipoort kwa bofelelong jwa tsela ya Walvis Bay go ya Maputo.

 Metswedi